hyacint
Hyacinter er en slægt af løgplanter i aspargesfamilien. Der kendes tre arter, som er udbredt i Mellemøsten og den østligste del af Middelhavsområdet. Desuden ses de forvildet mange steder i Sydeuropa.
De har store løg, som yderst består af tørre løgskæl, længere inde af saft- og næringsfyldte løgskæl. Det bladløse blomsterskaft udvikles oftest før, evt. samtidig med bladene og bærer i toppen en klaseformet blomsterstand med (i naturen) blå, klokkeformede blomster med seks frie og næsten ens blosterblade.
Den mest kendte art er Hyacinthus orientalis, der er almindeligt dyrket som stue- eller haveplante. Det er også denne art, man i Danmark oftest betegner med navnet hyacint.